Flora

* Winx Club
* World of Winx
* Časopisi

## Personalni status

### Podrijetlo

Linphea (Peti Neven - The Fifth Marigold, u igrici Winx Club: The Quest for the Codex)

### Obitelj

Rollos i Alyssa (roditelji)
 Miele (mlađa sestra)

### Odnosi

Helia (dečko)
 Layla (najbolja prijateljica)
Winx Club (najbolje prijateljice)

### Selkie

Desiryee, čuvarica oceanskog portala Linphee

## Glasove posudili

### Hrvatski

Nina Benović (Sezone 1-2, Sezone 5-7)
Ivana Ljubičić (Sezone 3-4)

### Nickelodeon

Alejandra Reynoso

**Flora** je **Vila Prirode** i dolazi sa planeta Linphea, koji je zasnovan na **biljkama** (**cvijeću i drveću**). Flora ima mlađu sestru Miele, koju voli više od ikoga na svijetu. Jako je dobra u pravljenju napitka, a druge vile ju često pitaju za savjet. Flora je jako nježna, a bez biljaka za nju nema života. Jedna je od najboljih učenica u **Alfei**.

## Izgled

Flora je djevojka tamnije boje kože, uskih žutozelenih očiju i duge medeno smeđe kose s plavim pramenovima unutar njezinih šiška.

Tijekom prve i većine druge sezone Flora nosi svijetli žućkasto-zeleni top koji joj pokazuje trbuh, kratku ružičastu suknju ukrašenu jagodama tamnije nijanse s tankim žutim pojasom koji visi na sredini suknje, dva niza žutih narukvica na svakoj ruci (ponekad nosi dvije ljubičaste narukvice i žuto zeleni komplet) i ružičaste sandale s cvijećem boje fuksije. Također nosi velike zlatne naušnice u obliku obruča.

U drugoj i trećoj sezoni, Flora nosi ružičastu majicu kratkih rukava s tamnije ružičastim ukrasima i tamno ružičastim točkicama, nosi i tamno ružičasti pojas iznad slojevite crvene suknje, ružičaste čarape do koljena i crvene cipele s platformom koje odgovaraju njezinoj suknji. Zadržava svoje velike zlatne naušnice u obliku obruča te također nosi i zelenu ogrlicu privezanu oko vrata mašnom, kao i dvije narukvice od perla oko desnog zapešća; jedna zelena i jedna ružičasta.

U četvrtoj sezoni, Flora nosi kratku ružičastu haljinu sa zelenim ramenicama, odgovarajuću zelenu vrpcu koja je omotana oko struka i cvjetni print koji čini većinu haljine i dolazi u bijeloj, zelenoj, žutoj i ružičastoj boji. Također nosi zelene potpetice s platformom koje su na nogama pričvršćene svijetlo ružičastim vrpcama.

U petoj sezoni, Flora nosi ružičastu košulju sa zelenom majicom bez rukava, kao i slojevitu suknju na kojoj se izmjenjuju ružičasto bijeli ukrasi te fuksija sa zelenim ukrasom. Sve je prekriveno ružičastim pojasom sa četvrtastom srebrnom kopčom i čizmama u boji fuksije sa zelenim rubovima i visokim zelenim potpeticama. Kosa joj vezana u konjski rep ružičastom trakom za kosu sa zelenom mašnom.

U šestoj sezoni, Flora nosi malen kraljevsko plavi kaput / prsluk sa zvjezdanim kariranim uzorkom preko bijele košulje, na košulji ima ovratnik s crnom kravatom zavezanom u obliku mašne. Također nosi ružičastu suknju s malom plavom mašnom oko struka, ljubičasto ružičaste prugaste najlonke i plave potpetice s crnim mašnama. Kosa joj ostaje zavezana u konjski rep sličan izgledu u prethodnoj sezoni, ali drži ga velika ružičasta mašna koja se više naginja prema desnoj strani. Također nosi malu zvjezdanu narukvicu oko lijevog zgloba.

U sedmoj sezoni, Flora nosi zeleni top kratkih rukava preko blijedo ružičaste košulje s tamnoplavom kravatom na kojoj se nalazi ružičasti cvjetni broš, ružičasto plavu kariranu suknju, zelene čarape koje su djelomično presavijene te su do visine njenih koljena. Također nosi tamnoplave cipele s ružičastim potplatima i ružičastim vezicama, cipele imaju ružičasto tamnoplavi karirani uzorak na prednjoj strani koji se podudara s uzorkom na njenoj suknji. Kosa joj je raspuštena te nosi zelenu traku za kosu. Njezina je košulja također samo napola uvučena u suknju.

U osmoj sezoni, Flora nosi šal ljubičaste boje ukrašen bijelim cvjetnim uzorkom preko majice s dugim rukavima boje fuksije koja je dovoljno dugačka da se može smatrati haljinom i završava u blijedo ružičastoj suknji. Također nosi blijedoplave, čarape do koljena i smeđe čizme s bijelim čipkastim oblogom i umjetnim krznom oko gležnjeva. Flora ima raspuštenu kosu i nosi traku za kosu ljubičaste boje koji na lijevoj strani ima ružičasti cvijet.

## Osobnosti

Flora je prikazana kao vrlo slatka, stidljiva, iskrena, umirujuća osoba koja voli biljke i vegetaciju svih vrsta. Budući da je zainteresirana za eksperimentiranje sa svojim biljkama, Flora je postala majstorica pravljenja napitaka iz skupine koja se specijalizirala za uzgoj i stvaranje lijekova pomoću upotrebe svojih čarobnih biljaka. Zbog svoje nježne i brižne osobnosti, Flora je snažno povezana s prirodom i voli pomagati ljudima. Ima vrlo osjetljivu osobnost do toga da se instinktivno brine za svoje prijatelje, kao i za svoje biljke kada su u nevolji.

Najzrelija je članica Winxa jer posjeduje dubok osjećaj ljubavi, mira, sreće i spokoja. Međutim ima i nesigurnu stranu jer ponekad ima problema s vjerovanjem u sebe. Zbog nesigurnosti ponekad bi većinu svojih osjećaja sakrila do toga da bi imala problema s izražavanjem. Flora je jedna od najupornijih studentica u Alfei i oprezna je sa svojim postupcima. Iako ima mirnu i lijepu osobnost, ponekad se jako naljuti na svoje neprijatelje zbog čega može brzo djelovati i pokazati agresivniju stranu sebe. To se vidi nekoliko puta kroz seriju.

Kao starija sestra prilično je zaštitnički nastrojena te često zaboravlja da ljudi sazrijevaju i da se mogu zaštititi. Miele se često mora nositi s ovakvom stranom Flore kad god ona posumnja da je misija preopasna. U ovom slučaju Flora je pokazala određenu razinu neznanja jer takav stav obično povrijeđuje Mieleine osjećaje.

## Zanimljivosti

* **Rođendan**: 1. ožujka
* **Znak u Vilinskom horoskopu**: Šumska vila
* **Omiljena boja**: Roza
* **Hobi**: Čitanje te fotografiranje biljaka i cvijeća
* **Idealan dečko**: Helia
* **Najbolja prijateljica**: Layla/Aisha
* **Omiljeni žanr filmova**: Romantični filmovi
* **Volim**: Davati savjete Winxicama i održavanje svoje sobe čistom.
* **Omiljena vrsta glazbe**: Klasična
* **Omiljena čarolija**: Divovska loza!